CELEX: 32009L0079
Language: ro
Date: 2009-07-13 00:00:00
Title: Directiva 2009/79/CE a Parlamentului European și a Consiliului din 13 iulie 2009 privind dispozitivele de susținere pentru pasageri montate pe autovehiculele cu două roți (versiune codificată) (Text cu relevanță pentru SEE)

1.8.2009   
            
            
               RO
            
            
               Jurnalul Oficial al Uniunii Europene
            
            
               L 201/29
            
         
      DIRECTIVA 2009/79/CE A PARLAMENTULUI EUROPEAN ȘI A CONSILIULUI
   
   din 13 iulie 2009
   privind dispozitivele de susținere pentru pasageri montate pe autovehiculele cu două roți
   (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Directiva 93/32/CEE a Consiliului din 14 iunie 1993 privind dispozitivele de susținere pentru pasageri montate pe autovehiculele cu două roți (3) a fost modificată în mod substanțial (4). Din motive de claritate și de eficiență, ar trebui să se codifice directiva menționată.
            
         
               (2)
            
            
               Directiva 93/32/CEE este una dintre directivele speciale în legătură cu procedura de omologare CE de tip prevăzută în Directiva 92/61/CEE a Consiliului din 30 iunie 1992 privind omologarea de tip a autovehiculelor cu două sau trei roți, astfel cum a fost înlocuită prin Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor (5) cu două sau trei roți și stabilește caracteristici tehnice privind designul și construcția autovehiculelor cu două roți în ceea ce privește dispozitivele acestora de susținere pentru pasageri. Aceste cerințe tehnice vizează apropierea legislațiilor statelor membre pentru a permite aplicarea, pentru fiecare tip de vehicul, a procedurii de omologare CE de tip prevăzută de Directiva 2002/24/CE. Prin urmare, dispozițiile Directivei 2002/24/CE privind sistemele de vehicule, componentele și unitățile lor tehnice separate se aplică prezentei directive.
            
         
               (3)
            
            
               Deoarece obiectivul prezentei directive, respectiv acordarea unei omologări CE de tip pe componente pentru dispozitivele de susținere pentru pasageri montate pe un tip de autovehicul cu două roți, nu poate fi realizat în mod satisfăcător de către statele membre și, având în vederea amploarea și efectelor acțiunii, poate fi realizat mai bine la nivelul Comunității, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, astfel cum este enunțat în respectivul articol, prezentul regulament nu depășește ceea ce este necesar pentru atingerea obiectivului respectiv.
            
         
               (4)
            
            
               Prezenta directivă nu ar trebui să aducă atingere obligațiilor statelor membre privind termenele de transpunere în dreptul național și de aplicare a directivelor menționate în anexa II partea B,
            
         ADOPTĂ PREZENTA DIRECTIVĂ:
   Articolul 1
   Prezenta directivă se aplică dispozitivelor de susținere pentru pasageri montate pe orice tip de vehicul cu două roți menționat la articolul 1 din Directiva 2002/24/CE.
   Articolul 2
   Procedura pentru acordarea omologării CE de tip pe componente privind dispozitivele de susținere pentru pasageri montate pe un tip de autovehicul cu două roți și condițiile care reglementează libera circulație a unor asemenea vehicule sunt cele stabilite în capitolele II și III din Directiva 2002/24/CE.
   Articolul 3
   Modificările necesare pentru adaptarea la progresul tehnic a cerințelor din anexa I la prezenta directivă se adoptă în conformitate cu procedura menționată la articolul 18 alineatul (2) din Directiva 2002/24/CE.
   Articolul 4
   (1)   Statele membre nu pot, pentru motive legate de dispozitivele de susținere pentru pasageri:
   
               —
            
            
               să refuze, pentru un tip de vehicul cu două roți sau un tip de dispozitiv de susținere pentru pasageri, să acorde omologarea CE de tip;
            
         
               —
            
            
               să interzică înregistrarea, vânzarea sau punerea în exploatare a vehiculelor cu motor cu două roți sau vânzarea sau punerea în exploatare a dispozitivelor de susținere pentru pasageri,
            
         dacă dispozitivele de susținere pentru pasageri respectă cerințele prezentei directive.
   (2)   Statele membre refuză să acorde omologarea CE de tip pentru orice tip de vehicul cu motor cu două roți, pentru motive legate de dispozitivele de susținere pentru pasageri sau pentru orice tip de dispozitiv de susținere pentru pasageri, dacă nu sunt respectate cerințele prezentei directive.
   (3)   Statele membre comunică Comisiei textele dispozițiilor principale de drept intern pe care le adoptă în domeniul reglementat de prezenta directivă.
   Articolul 5
   Directiva 93/32/CEE, astfel cum a fost modificată prin directiva menționată în anexa II partea A, se abrogă, fără a aduce atingere obligațiilor statelor membre în ceea ce privește termenele de transpunere în dreptul național și de aplicare a directivelor menționate în anexa II partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa III.
   Articolul 6
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2010.
   Articolul 7
   Prezenta directivă se adresează statelor membre.
   
      Adoptată la Bruxelles, 13 iulie 2009.
      
         
            Pentru Parlamentul European
         
         
            Președintele
         
         H.-G. PÖTTERING
         
      
      
         
            Pentru Consiliu
         
         
            Președintele
         
         E. ERLANDSSON
         
      
   
   
      (1)  JO C 234, 30.9.2003, p. 19.
   
      (2)  Avizul Parlamentului European din 25 septembrie 2007 (JO C 219 E, 28.8.2008, p. 65) și Decizia Consiliului din 7 iulie 2009.
   
      (3)  JO L 188, 29.7.1993, p. 28.
   
      (4)  A se vedea anexa II partea A.
   
      (5)  JO L 124, 9.5.2002, p. 1.
   
      ANEXA I
      1.   CERINȚE GENERALE
      
      Când se are în vedere transportul unui pasager, vehiculul trebuie să fie dotat cu un sistem de susținere pentru pasageri, care trebuie să aibă forma unei chingi sau a unui mâner ori două mânere.
      1.1.   Chinga
      
      Chinga trebuie fixată de șa sau de o altă piesă conectată la cadru, astfel încât ea să poată fi utilizată cu ușurință de către pasager. Chinga și dispozitivul său de fixare trebuie proiectate în așa fel încât să suporte, fără să se rupă, o forță de tracțiune verticală de 2 000 N aplicată static pe centrul suprafeței chingii cu o presiune maximă de 2 Mpa.
      1.2.   Mânerul
      
      Dacă este utilizat un mâner, acesta trebuie să fie situat aproape de scaun și simetric față de planul longitudinal median al vehiculului.
      Acest mâner trebuie proiectat în așa fel încât să poată rezista, fără să se rupă, la o forță de tracțiune verticală de 2 000 N, aplicată static în centrul suprafeței mânerului la o presiune maximă de 2 MPa.
      Dacă sunt utilizate două mânere, acestea trebuie montate simetric, câte unul pe fiecare parte.
      Aceste mânere trebuie să fie proiectate în așa fel încât fiecare să poată rezista, fără să se rupă, la o forță de tracțiune verticală de 1 000 N, aplicată static în centrul suprafeței mânerului la o presiune maximă de 1 MPa.
      
         Apendicele 1
         
            Document informativ privind dispozitivele de susținere pentru pasageri pentru un tip de autovehicul cu două roți
         
         (se anexează la cererea de omologare CE de tip pe componente, în cazul în care aceasta este depusă separat față de cererea de omologare CE de tip a vehiculului)
         Număr de ordine (atribuit de solicitant): …
         Cererea de omologare de tip pentru componente privind dispozitivele de susținere pentru pasageri montate pe un autovehicul cu două roți trebuie să conțină informațiile prevăzute la următoarele puncte din anexa II la Directiva 2002/24/CE:
         
                     —
                  
                  
                     Partea I secțiunea A punctele:
                     
                                 —
                              
                              
                                 0.1;
                              
                           
                                 —
                              
                              
                                 0.2;
                              
                           
                                 —
                              
                              
                                 0.4-0.6.
                              
                           
               
                     —
                  
                  
                     Partea I secțiunea B punctele:
                     
                                 —
                              
                              
                                 1.4-1.4.2.
                              
                           
               
      
         Apendicele 2
         Denumirea autorității publice
         
            Certificat de omologare CE de tip pentru componente privind dispozitivele de susținere pentru pasageri pentru un tip de autovehicul cu două roți
         
         MODEL
         Raport nr. … al serviciului tehnic … din data …
         Numărul omologării CE de tip pentru componente: … Extensie nr.: …
         
                     1.
                  
                  
                     Marca sau denumirea vehiculului: …
                  
               
                     2.
                  
                  
                     Tipul vehiculului: …
                  
               
                     3.
                  
                  
                     Numele și adresa fabricantului: …
                     …
                  
               
                     4.
                  
                  
                     Numele și adresa reprezentantului fabricantului (dacă există): …
                     …
                  
               
                     5.
                  
                  
                     Data prezentării vehiculului pentru încercare: …
                  
               
                     6.
                  
                  
                     Omologare CE de tip pentru componente acordată/refuzată (1)
                     
                  
               
                     7.
                  
                  
                     Locul: …
                  
               
                     8.
                  
                  
                     Data: …
                  
               
                     9.
                  
                  
                     Semnătura: …
                  
               
            (1)  Se elimină ce nu corespunde.
      
   
   
      ANEXA II
      PARTEA A
      
         Directiva abrogată și lista modificărilor ulterioare
      
      (menționate la articolul 5)
      
                  Directiva 93/32/CEE a Consiliului
               
               
                  (JO L 188, 29.7.1993, p. 28)
               
            
                  Directiva 1999/24/CE a Comisiei
               
               
                  (JO L 104, 21.4.1999, p. 16)
               
            PARTEA B
      
         Termene de transpunere în dreptul național și de aplicare
      
      (menționate la articolul 5)
      
                  Directiva
               
               
                  Termen de transpunere
               
               
                  Data de aplicare
               
            
                  93/32/CEE
               
               
                  14 decembrie 1994
               
               
                  14 iunie 1995 (1)
                  
               
            
                  1999/24/CE
               
               
                  31 decembrie 1999
               
               
                  1 ianuarie 2000 (2)
                  
               
            
         (1)  În conformitate cu paragraful al treilea din articolul 4 alineatul (1) din Directiva 93/32/CEE:
      
         „De la data menționată la primul paragraf, statele membre nu pot să interzică, din motive referitoare la dispozitivele de susținere pentru pasageri, punerea inițială în funcțiune a vehiculelor care respectă prezenta directivă.”
      
      Data menționată este 14 decembrie 1994; a se vedea articolul 4 alineatul (1) primul paragraf din Directiva 93/32/CEE.
      
         (2)  În conformitate cu articolul 2 din Directiva 1999/24/CE:
      
         „(1)   Cu începere de la 1 ianuarie 2000, din motive legate de dispozitivul de susținere pentru pasageri, statele membre:
         
                     —
                  
                  
                     nu refuză, pentru un tip de vehicul cu două roți sau un tip de dispozitiv de susținere pentru pasageri, să acorde omologarea CE;
                  
               
                     —
                  
                  
                     nu interzic înregistrarea, vânzarea sau punerea în exploatare a vehiculelor cu motor cu două roți sau vânzarea sau punerea în exploatare a dispozitivelor de susținere pentru pasageri,
                  
               dacă dispozitivele de susținere pentru pasageri respectă cerințele Directivei 93/32/CEE a Consiliului, astfel cum a fost modificată prin prezenta directivă.
         (2)   Cu începere de la 1 iulie 2000, statele membre refuză să acorde omologarea CE de tip pentru orice tip de vehicul cu motor cu două roți din motive legate de dispozitivele de susținere pentru pasageri sau pentru orice tip de dispozitiv de susținere pentru pasageri dacă nu sunt respectate cerințele Directivei 93/32/CEE, astfel cum a fost modificată prin prezenta directivă.”
      
   
   
      ANEXA III
      
         Tabel de corespondență
      
      
                  Directiva 93/32/CEE
               
               
                  Directiva 1999/24/CE
               
               
                  Prezenta directivă
               
            
                  Articolele 1, 2 și 3
               
               
                   
               
               
                  Articolele 1, 2 și 3
               
            
                  Articolul 4 alineatul (1)
               
               
                   
               
               
                  —
               
            
                   
               
               
                  Articolul 2 alineatul (1)
               
               
                  Articolul 4 alineatul (1)
               
            
                   
               
               
                  Articolul 2 alineatul (2)
               
               
                  Articolul 4 alineatul (2)
               
            
                  Articolul 4 alineatul (2)
               
               
                   
               
               
                  Articolul 4 alineatul (3)
               
            
                  —
               
               
                   
               
               
                  Articolul 5
               
            
                  —
               
               
                   
               
               
                  Articolul 6
               
            
                  Articolul 5
               
               
                   
               
               
                  Articolul 7
               
            
                  Anexă
               
               
                   
               
               
                  Anexa I
               
            
                  Apendicele 1
               
               
                   
               
               
                  Apendicele 1
               
            
                  Apendicele 2
               
               
                   
               
               
                  Apendicele 2
               
            
                  —
               
               
                   
               
               
                  Anexa II
               
            
                  —
               
               
                   
               
               
                  Anexa III